স্বাস্থ্য বিভাগত নিযুক্তিৰ ক্ষেত্ৰত কেলেংকাৰি হৈ থকা বুলি অভিযোগ উত্থাপিত হৈ থকাৰ সময়তে স্বাস্থ্য মন্ত্ৰী ড০ হিমন্ত বিশ্ব শৰ্মাই এটাও মিঠাই নোখোৱাকৈয়ে স্বাস্থ্যকৰ্মীসকলক নিযুক্তি দিয়াৰ কথা ঘোষণা কৰে।
আজি শ্ৰীমন্ত শংকৰদেৱ কলাক্ষেত্ৰৰ শংকৰদেৱ আন্তঃৰাষ্ট্ৰীয় প্ৰেক্ষাগৃহত স্বাস্থ্য বিভাগৰ অধীনত নতুনকৈ ১০৬৫ গৰাকী স্বাস্থ্যকৰ্মীক চৰকাৰীভাৱে নিযুক্তি প্ৰদান কৰে স্বাস্থ্য বিভাগৰ মন্ত্ৰী ড০ হিমন্ত বিশ্ব শৰ্মাই। ইয়াৰে ৭৮৬ গৰাকী ষ্টাফ নাৰ্ছ হিচাপে আৰু ২৭৯ গৰাকী চতুৰ্থ বৰ্গৰ কৰ্মচাৰী।
স্বাস্থমন্ত্রীগৰাকীয়ে সদৰী কৰে যে ১৫ আগষ্টৰ পৰা ৩০ আগষ্টৰ ভিতৰত নিৰ্মাণ হৈ থকা মডেল হাস্পতালসমূহত এই ১০৬৫ গৰাকী স্বাস্থ্য কৰ্মীক নিযুক্তি দিয়া হ'ব। সৰ্বমুঠ ৫৬ খন হাস্পতালৰ বাবে নাৰ্ছ আৰু চতুৰ্থ বৰ্গৰ কৰ্মচাৰী নিযুক্তি দিয়া হৈছে।
ইতিমধ্যে ২৫ খন ম'ডেল হাস্পতালৰ নিৰ্মাণৰ কাম সম্পূৰ্ণ হৈছে যদিও বাকীকেইখনৰ কাম অহা ৩-৪ মাহৰ ভিতৰত সম্পূৰ্ণ কৰা হ'ব বুলি তেওঁ সদৰী কৰে।
অহা ৩-৪ দিনৰ ভিতৰত স্বাস্থ্যখণ্ডত কেইবাটাও পদ পূৰণৰ বাবে বিজ্ঞাপন প্ৰকাশ পাব বুলিও তেওঁ সংবাদ মাধ্যমৰ আগত ঘোষণা কৰে।
পৰীক্ষাত উত্তীৰ্ণ হোৱাৰ পাছত যিখন তালিকা প্ৰকাশ পায় তাৰ পাছত যদি ভুৱা জাতিগত প্ৰমাণ পত্ৰ দিয়া বুলি সন্দেহ হয়, তেন্তে সেই প্ৰমাণ পত্ৰ পৰীক্ষণৰ বাবে জিলা উপায়ুক্তলৈ পঠিয়াই দিয়া হ'ব। তাৰ পিছত তেওঁ পৰীক্ষণ কৰি ভুৱা বুলি যদি আমাক জনায় তেন্তে নিযুক্তি পোৱা প্ৰাৰ্থীগৰাকীৰ নিযুক্তি বাতিল কৰা হ'ব,' - স্বাস্থ্যমন্ত্ৰী ড০ হিমন্ত বিশ্ব শৰ্মাই কয়।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
